|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΝΟΜΟΣ ΜΑΓΝΗΣΙΑΣ****ΔΗΜΟΣ ΒΟΛΟΥ** **Δ/ΝΣΗ ΚΑΘΑΡΙΟΤΗΤΑΣ ΚΑΙ ΑΝΑΚΥΚΛΩΣΗΣ**  | **ΕΡΓΑΣΙΑ: « Eργασίες κοπής αυτοφυούς βλάστησης της Δημοτικής Ενότητας Αγριάς του Δήμου Βόλου»** |
| Ταχ. Διεύθυνση : Xατζηπέτρου αρ. 5,ΤΚ : 38445 | Βόλος 21/01/2020  |
| **Πληροφορίες :Παπαθανασίου Στ.**  |
| **Τηλέφωνο: 24213 53179** |
| Email :s.papathanasiou@volos-city.gr |

 **ΕΡΓΑΣΙΑ: « Eργασίες κοπής αυτοφυούς βλάστησης της Δημοτικής Ενότητας Αγριάς του Δήμου**

 **Βόλου»**

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΝΟΜΟΣ ΜΑΓΝΗΣΙΑΣ****ΔΗΜΟΣ ΒΟΛΟΥ** **Δ/ΝΣΗ ΚΑΘΑΡΙΟΤΗΤΑΣ &ΑΝΑΚΥΚΛΩΣΗΣ**  | **ΕΡΓΑΣΙΑ: : « Eργασίες κοπής αυτοφυούς βλάστησης της Δημοτικής Ενότητας Αγριάς του Δήμου Βόλου»** |
| Ταχ. Διεύθυνση : Xατζηπέτρου αρ. 5ΤΚ : 38445 | Βόλος 21/01/2020 |
| **Πληροφορίες : Παπαθανασίου Στ.**  |
| **Τηλέφωνο: 24213 53179** |
| Email : s.papathanasiou@volos-city.gr |

**ΤΕΧΝΙΚΗ ΠΕΡΙΓΡΑΦΗ**

**ΑΡΘΡΟ 1ο**

**Αντικείμενο της Εργασίας**

**ΤΕΧΝΙΚΗ ΠΕΡΙΓΡΑΦΗ**

 Η παρούσα αφορά στην εργασία **ΚΟΠΗΣ ΧΟΡΤΩΝ ΣΤΑ ΟΔΙΚΑ ΔΙΚΤΥΑ ΚΑΙ ΣΕ ΚΟΙΝΟΧΡΗΣΤΟΥΣ ΧΩΡΟΥΣ ΤΟΥ ΔΗΜΟΥ ΒΟΛΟΥ.** Η εκτέλεση της εργασίας διέπεται από τις διατάξεις του Δημοτικού και Κοινοτικού Κώδικα (Ν. 3463/06) και του Ν. 4412/2016 «Δημόσιες Συμβάσεις Έργων, Προμηθειών και Υπηρεσιών».

Πρόκειται για εργασίες κοπής της αυτοφυούς βλάστησης δημοτικών οδών, καλτεριμιών,δημοτικών οικοπέδων και κοινοχρήστων χώρων της Δημοτικής Ενότητας Αγριάς **με μηχάνημα χορτοκοπτικό με (μιζινέζα –δίσκος)**, για ένα έτος από την υπογραφή της σύμβασης και μέχρι εξάντλησης του συμβατικού αντικειμένου.

 Ο Δήμος Βόλου προτίθεται να προχωρήσει σε συνοπτικό διαγωνισμό για να ανταποκριθεί στις ανάγκες που θα προκύψουν λόγω της αυξημένης βλάστησης που παρατηρείται σε δημοτικές οδούς, στα καλτερίμια και κοινόχρηστους χώρους. Το προσωπικό των Πολυδύναμων Τμημάτων που κυρίως αποτελείται από εργάτες καθαριότητας και δεν υπάρχουν εργάτες κήπων για τις αρμοδιότητες του πρασίνου, που έχουν ανατεθεί με τον νέο Ο.Ε.Υ. του Δήμου Βόλου, για την κάλυψη των αναγκών που προαναφέρθηκαν, καθώς του ότι απασχολούνται κυρίως με εργασίες αποκομιδής στερεών αποβλήτων, αποκομιδής εστιών και καθαριότητας κοινοχρήστων χώρων**.**

**Α. Σκοπιμότητα των προτεινόμενων εργασιών είναι:**

**Α.1** Η προστασία του περιβάλλοντος με την μείωση του κινδύνου για έναρξη και εξάπλωση πυρκαγιών που δημιουργείται από την ανάπτυξη πυκνής και ξερής βλάστησης στα ερείσματα των οδών και των κοινοχρήστων χώρων.

**Α.2**  Η βελτίωση της εικόνας του οδικού δικτύου, καλτεριμιών και Κοινοχρήστων χώρων της Δημοτικής Ενότητας Αγριάς.

**Α.3** Η βελτίωση της οδικής ασφάλειας με την κοπή της βλάστησης που αφενός μειώνει ή δυσχεραίνει την ορατότητα των οδηγών, αφετέρου μπορεί να παρεμποδίζει την ορατότητα στην κατακόρυφη και οριζόντια σήμανση του οδικού δικτύου της Δημοτικής Ενότητας Αγριάς.

 Το αντικείμενο των εργασιών είναι η αποψίλωση της αυτοφυούς βλάστησης που βρίσκεται στις τάφρους, τα πρανή και τα ερείσματα των οδών και λοιπών κοινοχρήστων χώρων στα όρια της Δημοτικής Ενότητας Αγριάς.

 Το έργο περιλαμβάνει τον καθαρισμό με εκατόν είκοσι (147) συνολικά ημερομίσθια οδικού δικτύου, καλτεριμιών και κοινοχρήστων χώρων της Δημοτικής Ενότητας Αγριάς.

 Η κοπή θα γίνει μία φορά και στην συνέχεια θα επαναλαμβάνεται όπου και όποτε υπάρχει ανάγκη, έως την λήξη της σύμβασης. Η εργασία θα γίνεται με μηχανήματα χορτοκοπτικό (μιζινέζα–δίσκος) ή χειρωνακτικά με ομάδες καθαρισμού.

**Β. Θέση έργου**

 Το έργο το οποίο θα έχει διάρκεια για ένα έτος από την υπογραφή της σύνβασης , θα εκτελεστεί κατά μήκος δημοτικών οδών, καλτεριμιών πάρκων, παιδικών χαρών, δημοτικών οικοπέδων, κοινοχρήστων χώρων, εντός των διοικητικών ορίων της Δημοτικής Ενότητας Αγριάς και εντός των οικισμών αυτών, κατόπιν υπόδειξης της υπηρεσίας και ανάλογα με τις ανάγκες αυτής, καθ’ όλη τη διάρκεια της συμβατικής περιόδου.

**Γ. Περιγραφή φυσικού αντικειμένου**

 Με τη μελέτη αυτή προβλέπεται η πλήρης κοπή από χόρτα, βάτα και κλαδιά, με τυχόν επαναλήψεις στους χώρους που θα υποδειχθούν. Η προϋπολογισθείσα δαπάνη ανέρχεται στο ποσό των 8.820,00 € μη περιλαμβανόμενου του Φ.Π.Α. (24%=2.116,80 €). Η συνολική απαιτούμενη πίστωση θα ανέλθει στο ποσό των 10.936,80 € και η χρέωση θα γίνει στον Κ.Α. 20.6275.503 του Δημοτικού Προϋπολογισμού.

**Γ.1 Για την κοπή χόρτων σε κάθε πλευρά της δημοτικής οδού και μέσου πλάτους 2 μέτρων, των ερεισμάτων των οδών από χόρτα, θάμνους και εισερχόμενα στο οδόστρωμα κλαδιά δέντρων. Η κοπή περιλαμβάνει:**

**Γ.1.1**. Αποψίλωση χειρωνακτικά από εργατοτεχνικό προσωπικό στα σημεία όπου τα φορητά χλοοκοπτικά δεν είναι εφικτό να χρησιμοποιηθούν. Κοπή κλάδων δέντρων και θάμνων που εισέρχονται στο οδόστρωμα χειρωνακτικά ή και με φορητά μηχανήματα κοπής και αποκομιδή αυτών.

**Γ.1.2** Η κοπή θα γίνει μία φορά και στην συνέχεια το οδικό δίκτυο θα επιτηρείται και θα επαναλαμβάνεται κοπή όπου και όποτε κρίνεται σκόπιμο.

**Στην τιμή περιλαμβάνεται η δαπάνη:**

* προσέγγισης μηχανημάτων και μεταφορικών μέσων,
* προσέγγισης και απομάκρυνσης του εργατοτεχνικού προσωπικού,
* απομάκρυνση χόρτων και μεταφορά στο ΧΥΤΑ.

**Γ.2. Για την κοπή χόρτων κοινοχρήστων χώρων η εργασία περιλαμβάνει:**

Αποψίλωση κοινοχρήστων χώρων με τη χρήση φορητών χλοοκοπτικών, είτε χειρωνακτικά από εργατοτεχνικό προσωπικό και στα σημεία όπου δεν είναι εφικτό να χρησιμοποιηθεί το Μηχάνημα.

Η κοπή θα γίνει μία φορά και στην συνέχεια οι χώροι θα επιτηρούνται και θα επαναλαμβάνεται κοπή όπου και όποτε κρίνεται σκόπιμο.

**Δ. Τρόπος εργασίας – Μηχανήματα**

**Δ.1**. **Αποψίλωση αυτοφυούς βλάστησης με Μηχάνημα Χλοοκοπτικό.**

 Η αποψίλωση της βλάστησης θα πραγματοποιηθεί με τη χρήση κατάλληλων εξαρτημάτων που προσαρμόζονται σε μηχάνημα χορτοκοπτικό ή και με εργάτες.

Το μηχάνημα θα πρέπει να διαθέτει τα πιο κάτω χαρακτηριστικά:

1. Βάση προσαρμογής για μιζινέζα ή δίσκος με σκοπό να επιτυγχάνεται:
2. Πλάτος κοπής τουλάχιστον 2 μέτρων από το άκρο του οδοστρώματος στην ευθυγραμμία
3. Πλάτος κοπής άνω των 2 μέτρων από το άκρο του οδοστρώματοςστις στροφές

Ο Ανάδοχος είναι υποχρεωμένος να λαμβάνει όλα τα μέτρα ασφάλειας που προβλέπονται από την Νομοθεσία για τη σήμανση εκτελούμενων οδικών έργων εντός και εκτός κατοικημένων περιοχών (ΕΓΚ. 21/03 ΥΠΕΧΩΔΕ / αρ. απόφασης Υπ. ΠΕΧΩΔΕ ΔΙΠΑΔ/οικ502/01.07.03) και σε περίπτωση τροχαίου ατυχήματος φέρει την αποκλειστική ευθύνη.

 **Δ.2.** **Αποψίλωση αυτοφυούς βλάστησης χειρωνακτικά με εργαλεία περιμετρικά των δημοτικών οδών ή σε γήπεδα.**

 Όπου δεν είναι δυνατόν λόγω της ιδιομορφίας του εδάφους ή φυσικών και τεχνιτών εμποδίων η αποψίλωση θα γίνεται χειρωνακτικά, όπου αυτό απαιτείται από τις συνθήκες του εδάφους και θα γίνεται απομάκρυνση από τον χώρο του έργου όλων των υλικών που προέκυψαν από εξειδικευμένο προσωπικό.

 Ακολουθεί αναλυτική περιγραφή των κοινοχρήστων χώρων κατά τοπική κοινότητα και αριθμό απαιτούμενων ενδεικτικά ημερομισθίων:

  **1. Τοπική Κοινότητα Αγριάς**

Πρόκειται για τους κοινόχρηστους χώρους :Περιοχή Αστέρια, Παραλιακό μέτωπο Παιδόπολης, περιοχή Βαμβακά, Κοιμητήριο περιφερικά ως ΑΓΡΟΞ, οδός Αιγαίου, Παραλία Συνοικισμοί και κάθετοι δρόμοι, ρέμα

 Ματσάγγου και παράπλευροι δρόμοι, οδός Τριανταφύλλου, οδός Περ.Γεωργιάδη,

 περιοχή Μαντιλέϊκα ,Πάρκο Ζαβλανού Ο.Τ. από Δρακείας έως ΕΠΑΛ, περιοχή ΨΥΓΕΙΑ

 βόρειο και νότιο τμήμα.

 **Σύνολο ημερομισθίων: 100**

**2.Τοπική Κοινότητα Δράκειας**

Πρόκειται για τους κοινόχρηστους χώρους :

 Καλντερίμια μήκους έξι (6) χιλιομέτρων, δύο (2) κεντρικές πλατείες και τον

 κεντρικό δρόμο του χωριού.

 **Η Σύνολο ημερομισθίων : 47**

**ΑΡΘΡΟ 2ο**

**Ισχύουσες Διατάξεις**

Η εκτέλεση των εργασιών θα γίνει σύμφωνα με τις διατάξεις :

- της παρ. 2 του άρθρου 209 και της παρ. 1 του άρθρου 273 του Κώδικα Δήμων και Κοινοτήτων (Ν. 3463/06)

 όπως τροποποιήθηκε και ισχύει

- την παρ. 13 και του άρθρου 20 του Ν. 3731/08

-το N. 4412/2016

- τον Κώδικα Διοικητικής Διαδικασίας.

 όπως τυχόν έχουν τροποποιηθεί και ισχύουν μετά την δημοσίευση του Ν. 4412/2016.

 Η εκτέλεση των εργασιών συμπληρώνεται με τους όρους της παρούσας και των λοιπών τευχών.

**ΑΡΘΡΟ 3ο**

O ανάδοχος υποχρεούται:

1. Να εκτελεί άμεσα τις εργασίες κοπής κάθε φορά που παίρνει εντολή από την επιβλέπουσα υπηρεσία χρησιμοποιώντας τα κατάλληλα μηχανήματα. Οι εργασίες θα πρέπει να εκτελούνται με επιμέλεια και το αποτέλεσμα θα πρέπει να είναι ιδιαίτερα προσεγμένο. Το χόρτο, τα καλάμια και τα βάτα θα κόβονται σε ύψος πέντε (05) εκατοστά .

2. Να χρησιμοποιήσει το κατάλληλο έμπειρο εργατοτεχνικό προσωπικό και να λαμβάνει όλα τα μέτρα ασφαλείας που προβλέπονται από τους κατασκευαστές των μηχανημάτων προς την ασφαλή λειτουργία τους, προς την ασφάλεια των χειριστών και προς την ασφάλεια τρίτων.

 Οι εργασίες θα ξεκινήσουν με την υπογραφή της σύμβασης.

 Ο ανάδοχος υποχρεούται να αναλάβει άμεσα και εντός 24ωρου από την ειδοποίησή του τις έκτακτες εργασίες που τυχόν προκύψουν.

 Επίσης είναι υπεύθυνος για κάθε ζημιά που πιθανόν θα γίνει από υπαιτιότητα του προσωπικού του.

3. Ο ανάδοχος υποχρεούται να διαθέτει κατάλληλη σχετική εμπειρία και άδεια συλλογής και μεταφοράς την οποία θα καταθέσει μαζί με την προσφορά του, και να διαθέτει το κατάλληλο και επαρκές, ασφαλισμένο προσωπικό και εξοπλισμό για την εκτέλεση των παραπάνω εργασιών, όπως εργαλεία (π.χ. χορτοκοπτικό μηχάνημα κλπ) σάκους, μεταφορικά μέσα, την κατάλληλη ένδυση και μέτρα προστασίας του προσωπικού που θα απασχολεί καθώς και όλα τα αναλώσιμα υλικά που θα απαιτηθούν.Απαιτείται, από τους ενδιαφερόμενους να υποβάλλουν **άδεια συλλογής και μεταφοράς στερεών και μη επικίνδυνων αποβλήτων**, όπως αναφέρεται στην Εφημερίδα της Κυβερνήσεως (Αρ. Φύλλου 1909/22-12-2003 – ΤΕΥΧΟΣ ΔΕΥΤΕΡΟ – Αριθ.Η.Π. 50910/2727 – Άρθρο 8 και στην υπ. αριθμ. 129043/4345/8-7-2011 Εγκύκλιο του Υπουργείου Περιβάλλοντος Ενέργειας και Κλιματικής Αλλαγής.

 **ΕΘΕΩΡΗΘΗ**

 **Η ΣΥΝΤΑΞΑΣΑ Ο ΑΝ/ΤΗΣ ΠΡΟΪΣΤΑΜΕΝΟΣ**

 **ΔΙΕΥΘΥΝΣΗΣ ΚΑΘΑΡΙΟΤΗΤΑΣ**

**ΣΤΑΥΡΟΥΛΑ ΠΑΠΑΘΑΝΑΣΙΟΥ ΚΑΤΣΑΡΟΣ ΚΩΝ/ΝΟΣ**

 **ΠΕΡΙΒΑΛΛΟΝΤΟΛΟΓΟΣ ΠΕ/Α**

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΝΟΜΟΣ ΜΑΓΝΗΣΙΑΣ****ΔΗΜΟΣ ΒΟΛΟΥ** **Δ/ΝΣΗ ΚΑΘΑΡΙΟΤΗΤΑΣ &ΑΝΑΚΥΚΛΩΣΗ**Ταχ. Διεύθυνση : Xατζηπέτρου αρ. 5,ΤΚ : 38445 | ΕΡΓΑΣΙΑ: “« Eργασίες κοπής αυτοφυούς βλάστησης της Δημοτικής Ενότητας Αγριάς του Δήμου Βόλου»Βόλος 21/01/2020 |
| **Πληροφορίες : Παπαθανασίου Στ.**  |
|  **Τηλέφωνο: 2421 3 53179** |
| Email : s.papathanasiou@volos-city.gr |

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ - ΤΙΜΟΛΟΓΙΟ**

 Η συνολική δαπάνη της εργασίας έχει προϋπολογισθεί συνολικά σε 10.936,80 Ευρώ εκ των οποίων τα 8.820,00 Ευρώ είναι για την αξία εργασιών και τα 2.116,80 Ευρώ για Φ.Π.Α. 24% και θα χρηματοδοτηθεί από την πίστωση : με **Κ.Α. 20-6275.503,** που αφορά **«Καθαρισμό Κοινοχρήστων χώρων Δ. Ε. Αγριάς »,** του Δημοτικού Προϋπολογισμού.

**Ενδεικτικός Προϋπολογισμός**

|  |  |  |  |  |  |
| --- | --- | --- | --- | --- | --- |
| α/α | ΕΙΔΟΣ | ΠΟΣΟΤΗΤΑ | ΜΟΝΑΔΑ ΜΕΤΡΗΣΗΣ | ΤΙΜΗ ΜΟΝΑΔΑΣ | ΑΞΙΑ σε € |
| 1 | Αποψίλωση ανεπιθύμητης αυτοφυούς βλάστησης και απομάκρυνσης προϊόντων αποψίλωσης δημοτικών οδών και κοινοχρήστων χώρων. | 147 | ημερομίσθιο | 60,00 |  8.820,00 |
| **ΣΥΝΟΛΙΚΗ ΑΞΙΑ ΕΡΓΑΣΙΩΝ**  |  8.820,00 |
|  |  |
| **Φ.Π.Α 24%**  | 2.116,80 |
| **ΑΠΑΙΤΟΥΜΕΝΗ ΠΙΣΤΩΣΗ ΓΙΑ ΕΡΓΑΣΙΕΣ**  | 10.936,80 |

 **ΕΘΕΩΡΗΘΗ**

 **Η ΣΥΝΤΑΞΑΣΑ Ο ΑΝ/ΤΗΣ ΠΡΟΪΣΤΑΜΕΝΟΣ**

 **ΔΙΕΥΘΥΝΣΗΣ ΚΑΘΑΡΙΟΤΗΤΑΣ**

**ΣΤΑΥΡΟΥΛΑ ΠΑΠΑΘΑΝΑΣΙΟΥ ΚΑΤΣΑΡΟΣ ΚΩΝ/ΝΟΣ**

 **ΠΕΡΙΒΑΛΛΟΝΤΟΛΟΓΟΣ ΠΕ/Α**